Tässä Jerusalem uutiset, erikoislähetys ja Pekka Sartola.
Hyvää lauantai-iltaa. Tämän viimeisen erikoislähetyksemme aihe on -
Liitonarkku ja Kolmas Temppeli
Eräs merkittävimmistä ja kiinnostavimmista kohteista ja -
esineistä, jotka Jumala antoi Israelin kansalle sekä tehtäväkseen valmistaa,
että myös säilyttää, oli ilman muuta kuuluisa Liitonarkki, tai -arkku.
Siitä on historian saatossa muotoutunut suunnattomasti erilaisia -
intohimoja, skenaarioita ja jopa kauhukuviakin herättänyt esine.
Sen ajatelluista maagisista voimista on tehty elokuvia, kirjoja, -
erilaisia tarinoita ja olettamuksia, sen kohtalosta ja sijainnista ollaan -
edelleenkin yhtä epävarmoja kuin oltiin jo 2600 vuotta sitten, -
jolloin viimeiset maininnat arkista ovat peräisin.
Sen löytyminen olisi koko arkeologi- sen historian merkittävin tapahtuma.
Vielä merkittävämmäksi sen tekee arkkuun liittyvä raamatullinen historia
ja sen liittyminen Israelin kansan ja Jumalan väliseen suhteeseen.
2. Mooseksen kirjassa (25:10-22) Raamattu kuvailee, miten Jumala -
antoi Moosekselle käskyn valmistaa kyseinen arkku.
Se on hepreaksi aron, joka lienee oikeampi nimi kuin arkki.
Se oli noin 120 cm pitkä, sekä leveys että korkeus noin 72 cm, -
valmistusmateriaali oli akasiapuu, -
josta oli myös valmistettu rangat, joilla arkkua kannettiin.
Sen kannella, jota kutsuttiin armoistuimeksi, oli kuvattuna -
kaksi kerubia, siis enkelihahmoa, kasvot alaspäin kohti kantta.
Arkkua kannettiin sen neljällä kulmalla olevista renkaista, -
joihin rangat pujotettiin ja kaikki tämä oli päällystetty puhtaalla kullalla.
Liitonarkun alkuperäinen tehtävä oli kuvastaa tai muistuttaa -
Jumalan läsnäolosta kansansa keskuudessa.
Arkkuun liitetään myös tiukkoja määräyksiä.
Kukaan muu paitsi ylimmäinen pappi ei saanut koskettaa sitä, -
hänenkin tehtävänsä rajoittui vain kerran vuodessa, -
suurena sovituspäivänä, uhriveren pirskottamiseen armoistuimen yllä.
Se symboloi kansan syntien sovitta- mista Jumalan kasvojen edessä.
Arkussa säilytettiin aluksi vain laintauluja, myöhemmin sinne lisättiin
myös Aaronin viheriöinyt sauva sekä mannaa sisältävä astia ja -
sitä saivat kantaa vain leeviläiset papit.
Raamattu mainitseekin, että erään kerran arkkua kannettaessa -
siihen koski eräs, joka ei ollut sen kantaja, mies nimeltään Ussa, -
ilmeisesti vain estääkseen sitä putoamasta maahan, mutta kuitenkin -
sillä seurauksella että Jumala surmasi Ussan samalla hetkellä.
Arkku sijoitettiin temppelin Kaikkein Pyhimpään, ja sinne sai mennä -
vain ylimmäinen pappi, ja hänkin vain kerran vuodessa.
Mainittu käytäntö oli voimassa vain Salomonin, -
siis ensimmäisen temppelin aikana. Herodeksen aikaisessa temppelissä -
oli sielläkin Kaikkein pyhin, mutta ei enää Liitonarkkua.
Liitonarkun myöhemmistä kohtaloista kerrotaan sen verran, -
että tuomarien aikaan (1.Sam.4-5) se ryöstettiin filistealaisten toimesta -
mutta palautettiin takaisin, koska se oli aiheuttanut ongelmia heille.
Daavidin aikaan arkku oli useissakin eri paikoissa, -
mutta sijoitettiin vasta Salomon rakentaman temppelin, -
Kaikkein pyhimpään, ja siellä sitä säilytettiin aina siihen saakka, -
kunnes temppeli hävitettiin babylonialaisten toimesta v. 586 eKr.
Liitonarkun kohtalosta sen jälkeen ei ole selvää mainintaa Raamatussa.
Jesajan mukaan se on ollut poissa jo hänen profeetantoimensa aikana, -
ehkä viitisentoista vuotta ennen Salomonin temppelin hävitystä.
Sen jälkeen siitä ei ole enää mitään mainintaa Raamatussa.
Miten sitten Uusi liitto, josta profeetta Jeremia mainitsee, -
ja Liitonarkku sopivat toistensa yhteyteen, vai sopivatko ollenkaan.
Eräs ortodoksijuutalaisten tämän päivän kuumista puheenaiheista, -
Messiaan tulemuksen lisäksi, on juuri Liitonarkku ja sen sijainti.
Jeremian välittämä sanoma onkin hyvin selkeä ja hyvin eskatologinen -
ja viittaa juuri Liitonarkun merkityksen häviämiseen -
eräänä aikana tulevaisuudessa. Jer. 3:16
"Näin sanoo Herra : Kun te niinä päivinä lisäännytte ja olette -
hedelmällisiä maassa, silloin ei enää puhuta Herran liitonarkusta.
Se ei tule enää kenenkään mieleen, eikä sitä muisteta, -
sitä ei enää kaivata eikä sellaista enää tehdä."
Vuonna 30 jKr, Nisankuussa Jerusalemissa tapahtui jotakin, -
jonka sekä historioitsija Josefus että rabbit ovat -
tallentaneet kirjoituksiinsa. Se ei liity suoraan Liitonarkkuun -
mutta kylläkin temppelin esirippuun ja Kaikkein pyhimpään.
Talmudissa mainitaan; 40 vuotta ennen pyhäkön hävitystä (v. 70 jKr) -
sen läntinen lamppu sammui ja pyhäkön ovet avautuivat itsestään.
Josefus viittaa samaan tapahtumaan, -
tosin roomalaisen historiankirjoituksen näkökulmasta; -
Temppelin itäinen kupariportti avautui itsestään keskellä pimeää ja -
temppelin vartiosto onnistui vain vaivoin sulkemaan sen.
Toisessa kohtaa mainitaan, että 40 vuotta ennen temppelin tuhoa -
uhrit menettivät merkityksensä. Tämä tapahtui siksi, -
että temppelin esirippu oli revennyt kahtia, ylhäältä alas saakka ja -
kaikki kansa saattoi nähdä suoraan Kaikkein pyhimpään.
Näin myös vanhan liiton aikaiset uhritoimitukset -
menettivät merkityksensä tuona pääsiäisenä ja voimaan astui -
Jeremia 31:31-32 kuvailema Uusi Liitto.
Raamattu kertoo samasta Vanhan Liiton päättymisestä -
ja Uuden Liiton alkamisesta Jeesuksen ristinkuoleman kautta -
heprealaiskirjeessä; Hepr. 9:7,11-12
"mutta toiseen majaan menee ainoastaan ylimmäinen pappi -
kerran vuodessa, ei ilman verta, jonka hän uhraa itsensä edestä ja -
kansan tahattomien syntien edestä."
"Mutta kun Kristus tuli tulevaisen hyvän ylimmäiseksi papiksi, -
niin hän suuremman ja täydellisemmän majan kautta, -
joka ei ole käsillä tehty, se on: joka ei ole tätä luomakuntaa, -
meni, ei kauristen ja vasikkain veren kautta, vaan oman verensä kautta -
kerta kaikkiaan kaikkeinpyhimpään ja sai aikaan iankaikkisen lunastuksen."
Myöskin Ilmestyskirja mainitsee Liitonarkusta taivaallisissa saleissa -
(Ilm. 11:19), mutta uskallan epäillä, -
että kyse olisi Mooseksen teettämästä arkusta.
Todennäköisimmin tämä taivaallinen arkku on ollut se malli, jonka mukaan
Jumala antoi Moosekselle ohjeet teettää vastaavanlainen.
Siihen viittaa myös heprealaiskirjeen kirjoittaja todetessaan -
maallisen arkun olevan vain taivaallisen varjokuva.
Kysymys, missä Liitonarkku on tällä hetkellä, liittyy suoraan -
ortodoksijuutalaisten ajatuksissa heidän Messias-odotuksiinsa.
Siihen liittyen he kehittivät teorian, jonka mukaan arkku olisi -
kätkettynä Temppelivuoren alla sijaitsevaan salaiseen onkaloon,-
jonka kuningas Salomo antoi aikanaan kaivaa.
Se oli tarkoitettu suojaamaan kaikkia Temppelin aarteita -
vihollisen hyökkäysten aikana. Teoria tuntuu ainakin periaatteessa -
uskottavalta ja mahdolliselta.
Sitä pitää yllä mm. Temppelivuori-Instituutti.
He väittävät jopa löytäneensä luolan muutama vuosi sitten kaivauksissa -
mutta se suljettiin, koska muslimit saivat tietää asiasta.
Sen seurauksena syntyi intifada, palestiinalainen kansannousu, -
mahdollisesti joko Al Aqsan intifada 1987 tai sitten v. 2000 intifada.
Sen koommin instituutti ei ole suorittanut kaivauksia -
Temppelivuoren alla. Heidän mukaansa Liitonarkku -
saadaan tuoda esille vasta silloin, kun Messias saapuu ja -
perustaa millenniaalisen, 1000-vuotta kestävän rauhan valtakunnan.
Miten siihen ajatukseen sopii Jeremian profetiat -
Vanhan Liiton hylkäämisestä ja uuden Liiton alkamisesta, -
sekä Jumalan ilmoitukset, että Liiton- arkkua ei tulla enää tarvitsemaan,
eikä sellaista tulla enää tekemään. Siinä rabbeilla onkin selittämistä, -
sillä vielä on tuo hengellinen peite heidän silmillään.
Arkun sijaintipaikkoja on vuosisatojen aikana keksitty vähän sieltä ja täältä.
Babylonia, Egypti, Kuolleen meren alue, Espanjan Pyreneiden vuoristo,
Englanti, Yhdysvallat, Rooma, Etiopia -
ja siis tietenkin myös mainittu Temppelivuori.
Islaminuskoiset tietävät hyvin juutalaisten hankkeet -
niin Kolmannen temppelin ja uhrialttarin rakentamiseen liittyen, -
kuin myös tähän kokonaisuuteen sopiva Liitonarkun etsiminen ja -
sijoittaminen mainittuun Temppeliin.
Siksi kaikki, mikä liittyy Temppelivuoreen, tavalla tai toisella, -
on punainen vaate islamille.
Heidän eskatologinen kuvansa maailmanlopun tapahtumista vaatii, -
että Jerusalemin Temppelivuoren alue ja Vanhakaupunki -
kuuluvat yksinomaan islaminuskoiselle hallinnolle.
Raamattu on toista mieltä. Ortodoksit haluavat sinne oman temppelinsä, -
uhrialttarinsa ja mahdollisen Liitonarkun -
aloittaakseen vanhatestamentilliset uhritoimitukset, -
vastoin profeettojen saamia ja välittämiä ilmoituksia.
Uusi Liitto on nyt voimassa ja vain se. Vanhaa Liittoa ei enää ole, -
eikä sen välityksellä saavuteta iankaikkista elämää taivaassa.
Se on sanoma, jota meidän, tämän päivä kristittyjen tulee pitää esillä -
ennen muuta myös juutalaisille veljillemme ja siskoillemme, -
kuin kaikkialle muuhunkin maailmaan.
Tämä oli siis viimeinen Jerusalem uutisten erikoislähetys tältä kesältä, -
kiitos kun olit mukana. Muista rukoilla edelleen rauhaa Jerusalemille, -
Israeliin ja koko Lähi-itään.
Nähdään jälleen uutisten merkeissä.
Hyvä katsoja, jos tämä ohjelmasarja on puhutellut sinua -
ja haluat sen myös jatkuvan, voit soittaa numeroon 0600-10177.
Puhelun hinta on noin 12 euroa.
Voit myös käyttää ruudulla näkyvää tilinumeroa.
Muista mainita maksun saaja ja viitenumero.
On hyvä muistaa, että Jumala siunaa niitä, jotka siunaavat Israelia.
Kiitos tuestasi.
Tekstitys: A. Eskola